**Sergio Aguza Santiago**, nado en Sant Boi de Llobregat o 2 de setembro de 1992, é un futbolista español que xoga como centrocampista no Lugo.

Traxectoria
-----------

### Real Madrid

Nacido en Sant Boi de Llobregat, formouse como futbolista nas canteiras do Gavà, o EF Gavà e o Cornellà, antes de ingresar aos 16 anos no equipo xuvenil do Real Madrid. Na tempada 2011/12 debutou co Real Madrid C na Tercera División.

No verán de 2013 subiu ao Castilla, da Segunda División, categoría na que debutou nun partido ante o Mirandés.

Marcou o seu primeiro gol o 15 de febreiro do ano seguinte, facendo o segundo tanto do seu equipo nun triunfo na casa por 3-1 ante o Barcelona B.

### Milton Keynes Dons

En xullo de 2015 asinou polo Milton Keynes Dons da Football League Championship, cun contrato de dous anos. Debutou o 11 de agosto de 2015, na vitoria por 2-1 sobre o Leyton Orient, na EFL Cup.

Con todo, apenas dispuxo de minutos no equipo de Buckinghamshire e en xaneiro de 2016 o club anunciou a rescisión do seu contrato.

### Ponferradina

A continuación regresou a España, onde fichou pola Ponferradina. Marcou o seu primeiro gol co club berciano o 20 de marzo, na vitoria por 2-1 ante o Huesca, e anotou tamén os goles da vitoria contra o Lugo e o Albacete. Con todo, foi insuficiente para salvar o equipo do descenso.

### Alcorcón e Córdoba

Tralo descenso da Ponferrdina fichou polo Alcorcón, continuando así na Segunda División. Non chegou a rematar a tempada no club madrileño, pois no mercado invernal pasou ao Córdoba, no que militou durante a seguinte campaña e media.

### Almería

En xullo de 2018 asinou un contrato de dous anos coa UD Almería, tamén na categoría de prata. Disputou 43 partidos co club andaluz durante as seguintes dúas campañas, marcando cinco goles, e en marzo de 2020 o club renovou o seu contrato ata 2023. Na tempada 2020/21 xogou cedido en dous equipos: primeiro no FC Cartagena e logo na Ponferradina, sendo esta a súa segunda etapa no club.

Despois de seis anos en Segunda, no verán de 2021 baixou unha categoría para xogar co Sabadell en Primeira División RFEF, pasando logo polo Murcia e o Lugo, da mesma división.

Notas
-----

1. ↑  El Castilla, como un equipo de fútbol sala (Castilla, like an indoor football team); Marca, 11 July 2013 (in Spanish)
2. ↑  El Mirandés se pone líder a costa de un filial que sigue sin puntuar (Mirándes becomes leader at the expense of a reserve team which remains without points); Marca, 8 September 2013 (in Spanish)
3. ↑  La intensidad del Castilla desmonta el orden del Barça B (Castilla's intensity dismounts Barça B's order); Marca, 15 February 2014 (in Spanish)
4. ↑  Sergio Aguza: MK Dons sign Real Madrid Castilla captain; BBC Sport, 31 July 2015
5. ↑  MK Dons 2–1 Leyton Orient; BBC Sport, 11 August 2015
6. ↑  Aguza departs; MK Dons, 16 January 2016
7. ↑  [Sergio Aguza, signed] `|title-trad=` require `|title=` (Axuda) (en castelán).
8. ↑  [Sergio Aguza rescinds his contract with A.D. Alcorcón] `|title-trad=` require `|title=` (Axuda) (en castelán).
9. ↑  [Aguza new player of Córdoba C.F.] `|title-trad=` require `|title=` (Axuda) (en castelán).
10. ↑  [Sergio Aguza, a quality and offensive central midfielder for Almería] `|title-trad=` require `|title=` (Axuda) (en castelán).
11. ↑   .  Falta o `|title=` (Axuda)
12. ↑   .  Falta o `|title=` (Axuda)
13. ↑  [Sergio Aguza will play the remainder of the League at Ponferradina] `|title-trad=` require `|title=` (Axuda) (en castelán).

Ligazóns externas
-----------------

* Datos do xogador en LaPreferente.com *(en castelán)*
*